Brigitte Reimann

Brigitte Reimann (* 21. julija 1933 w Burgu blisko Źěwina; † 20. februara 1973 we pódzajtšnem Barlinju) jo była nimska spisowaśelka.

Pó abiturje jo źěłała Brigitte Reimann ako wucabnica a w lěśe 1955 jo zachopiła pisaś. Ako spisowaśelka jo zastupowała wóna tak pomjenjowany Bitterfeldski puś, to jo socialistiski realizm. W lěśe 1960 pśeśěgujo do Wórjejc, źož až do lěta 1966 bydliła. We Wórjejcach jo źěłała w kombinaśe „Carna Plumpa“. W tom casu jo pisała swój roman „Ankunft im Alltag“ (1961). W lěśe 1965 jo dostała Brigitte Reimann Heinricha Mannowe myto. Wót 1968 do 1973 jo bydliła w Neubrandenburgu.

W starstwje 39 lět jo wumrěła Brigitte Reimann na nadrowy rak.

Jeje roman Franziska Linkerhand wostał njedokóńcony.

 Źěła 
 1956: Die Frau am Pranger, Kinder von Hellas
 1957: Wenn die Stunde ist, zu sprechen a Das Mädchen auf der Lotusblume
 1960: Das Geständnis, Ein Mann steht vor der Tür a Sieben Scheffel Salz 
 1961: Ankunft im Alltag 
 1963: Die Geschwister 
 1965: Das grüne Licht der Steppen 
 1974: Franziska Linkerhand (roman, njedokóńcony)
 1983: Brigitte Reimann in ihren Tagebüchern und Briefen
 1993: Sei gegrüßt und lebe (listowanje 1964 - 1973 z Christa Wolf)
 1997: Ich bedaure nichts (źeniki 1955 - 1963)
 1998: Alles schmeckt nach Abschied (źenik 1964 - 1970)
 1998: Franziska Linkerhand (roman, njedokóńcony)
 1999: Aber wir schaffen es, verlaß Dich drauf!
 2001: Mit Respekt und Vergnügen (listowanje z Hermann Henselmann, Co-Awtor Hermann Henselmann, wudawaŕka Ingrid Kirschey-Feix)
 2003: Grüß Amsterdam (listowanje 1956 – 1973 z Irmgard Weinhofen)
 2008: Jede Sorte von Glück. Briefe an die Eltern.

 Filmy 
 Unser kurzes Leben, DEFA 1981
 Hunger auf Leben, MDR 2003

Kategorija:Roź. 1933
Kategorija:Spisowaśel
Kategorija:Wum. 1973
Kategorija:Žona
Kategorija:Nimc